als_Latn dik_Latn sag_Latn
Në fillim le të dëgjojmë ajetet 21-22 të sures Shu'ara:
" فَفَرَرْتُ مِنکُمْ لَمَّا خِفْتُکُمْ فَوَهَبَ لِی رَبِّی حُکْمًا وَجَعَلَنِی مِنَ الْمُرْسَلِینَ "
" Andaj, edhe ika prej jush kur u frikësova nga ju, e Zoti im më dhuroi dhe më bëri nga të dërguarit". (21)
وَتِلْکَ نِعْمَةٌ تَمُنُّهَا عَلَیَّ أَنْ عَبَّدتَّ بَنِی إِسْرَائِیلَ "
" Më përmend atë të mirë që më bëre mua, e ti robërove beni israilët!” (22)
Në programin e mëparshëm thamë se hazreti Musa mori mision nga Zoti që sëbashku me vëllain e tij Harunin të shkojë tek Faraoni dhe ta ndalojë atë nga shtypja e popullit dhe të çlirojë robërit bëni israil. Mirëpo faraoni në përgjigje të hazretit Musa, atij i tha: Së pari ti ke vrarë njërin prej nesh dhe tani pretendon se je profet? Së dyti, ti je rritur në mesin tonë. Si nuk e respekton këtë dhe flet kështu më mua?! hazreti Musa në përgjigje të fjalëve të faraonit tha: Unë nuk kisha si synim ta vrisja atë. Unë doja të ndihmojë të shtypurin dhe atij i dhashë jë goditje që e çoi në vdekje. Vrasja e tij ishte një aksident i padëshiruar dhe nuk ishte i qëllimshëm. Në këto ajete hazreti Musa thekson: Në atë kohë kur u largova nga Egjpti nga frika e arrestimit dhe hakmarrjes dhe shkova në Madain, Zoti më mësoi urtësinë dhe mua më dha drejtim i profecisë. Tani unë kam marrë mision prej tij që të ndaloj nga shtypja e fisit beni israil. Ajo që ti më ke rritur pranë teje nuk tregon mëshirën tënde, pasi kjo është për arsye të shtypjes dhe dhunës që ti ke ushtruar ndaj meje dhe familjes time. Unë në formë të natyrshme duhej të rritesha përkrah nënës dhe babait në një shtëpi. Mirëpo për arsye si ti kishe urdhëruar që të vriteshin foshnjat djem të fisit beni israil, nëna për të më shpëtuar më vendosi në një shportë dhe më lëshoi në lumin Nil. Ti më nxore nga lumi dhe më rrite si fëmijën tënd. Pra kjo ishte rezultat i dhunës që ti ushtrove ndaj fisi beni israil dhe jo për fryt i mëshirës tënde dhe mos kujto se më ke bërë nder.
Nga këto ajete mësojmë se:
1- Largimi nga një sistem shtypës dhe të korruptuar krijon kushtet për marrjen e mëshirës hyjnore.
2- Zoti profetëve u ka dhënë dije dhe dituri, me qëllim që ata të kishin fuqinë e zbatimit të misionit hyjnor dhe të ftojnë njerëzit në rrugën e drejtë.
3- Përmendja së mirës për njerëzit, është një prej metodave të përdorura nga zullumqarët dhe sunduesit. Pushteti hyjnor kërkon tu shërbejë njerëzve dhe të gjithë problemet e tyre dhe jo t'iu përmend të mirat atyre.
Tani le të dëgjojmë ajetet 23 dhe 24 të sures Shu'ara:
" قَالَ فِرْعَوْنُ وَمَا رَبُّ الْعَالَمِینَ "
" (Faraoni) Tha: “E cili është ai zot i botëve (që ju dërgoj)?” (23)
" قَالَ رَبُّ السَّمَوَاتِ وَالْأَرْضِ وَمَا بَیْنَهُمَا إِن کُنتُم مُّوقِنِینَ "
" Ai i tha: “Zoti i qiejve dhe i tokës dhe çka ndërmjet tyre, nëse bindeni! " (24)
Në kohën kur faraoni mori përgjigjen e prerë dhe të pakontestueshme të Musait, nuk pa rrugëzgjidhje tjetër veçse t'i përgjigjes dhe e pyeti: Atë që thua se je zgjedhur nga Krijuesi i botës, kush është ky krijues?
Hazreti Musa në përgjigje të faraonit, foli mbi disa prej veprave të mëdha të Krijuesit të gjithësisë dhe tha: Pikërisht Ai që krijoi qiejt dhe tokën dhe çdo gjë tjetër çka është mes tyre. Ai që i administron dhe drejton më së miri ato. Qiejt me madhështinë e tyre dhe toka me larminë e gjerë të krijesave që përmban, janë krijuar nga Krijuesi im. Është e denjë që t'i falemi këtij Krijuesi Fuqiplotë. O faraon! Edhe ti nëse kërkon të vërtetë dhe nëse mendon për sistemin e gjithësisë, arrin të krijosh besim tek Krijuesi i gjithësisë.
Nga këto ajete mësojmë se:
1- Përgjegjësia e të parëve të fesë është që tu përgjigjen pyetjeve dhe dyshimeve të njerëzve lidhur me çështjen besimit. Atyre duhet tu japin përgjigje të qartë dhe konkrete.
2- Përkundër mëkatarëve që besojnë tek zotat e tyre, nga pikëpamja e feve hyjnore, bota ka vetëm një Krijues dhe përveç Zotit askush tjetër nuk ka rol në krijimin e kësaj bote.
3- Besimtarët sa herë që përqendrohen tek qiejt, toka dhe bukuritë e tyre, arrijnë të kuptojnë thellë frymën e shenjtë.
Tani le të dëgjojmë ajetet 25 dhe 26 të sures Shu'ara:
" قَالَ لِمَنْ حَوْلَهُ أَلَا تَسْتَمِعُونَ "
" Ai (faraoni) atyre që ishin përreth, u tha: “A nuk e dëgjoni?! " (25)
" قَالَ رَبُّکُمْ وَ رَبُّ آبَائِکُمُ الْأَوَّلِینَ "
" Ai (Musai) tha: “Zoti juaj dhe i prindërve tuaj të parë!" (26)
Përgjigjja e prerë dhe e menjëhershme e hazretit Musa, e cila mohonte pretendimet e të qenit zot të faraonit dhe prezantimi i Zotit të vërtetë, shkaktoi irritimin e faraonit. Ky i fundit u kërkoi rojeve që të reagojnë ndaj fjalëve të Musait. Mirëpo hazreti Musa jo vetëm që nuk hoqi dorë nga fjalët e tij dhe tha: Zoti im nuk është vetëm krijues i qiejve dhe tokës, por është edhe Krijuesi juaj dhe baballarëve tuaj, gjithësisë dhe jetës suaj. Fryma dhe jeta juaj është në dorë të Tij. Edhe faraoni është krijuar prej Tij dhe është nën sundimin e Tij. Faraoni përballë fuqisë së Tij është flluskë.
Nga këto ajete mësojmë se:
1- Sistemi sundues përballë fjalës së vërtetë nuk bën gjë tjetër veçse trillon për të mbuluar të vërtetën.
2- Gjithësia e përbërë nga qielli, toka, njerëzit dhe çdo krijesë tjetër, menaxhohen dhe drejtohen vetëm nga Zoti që është i njëjtë për të gjithë.
Me përfundimin e këtij emisioni, ju të nderuar dëgjues ju lëmë nën përkujdesin e Zotit të Madhërishëm dhe Fuqiplotë. Jemi në pritje të propozimeve dhe mendimeve tuaja deri në emisionin e ardhshëm.
als_Latn knc_Arab als_Latn knc_Arab als_Latn als_Latn als_Latn als_Latn als_Latn als_Latn als_Latn knc_Arab als_Latn knc_Arab als_Latn als_Latn als_Latn als_Latn als_Latn als_Latn als_Latn als_Latn knc_Arab als_Latn knc_Arab als_Latn als_Latn als_Latn als_Latn als_Latn als_Latn